זמר 
לא אורחת גמלים ירדה לכרוע,; לא דבשת היא אל מול כוכב.; זה הרים, הרים שבגלבוע,; הררים צופים אלי מרחב.; הם זוכרים את לובן אוהלינו,; שפשטו בעמק כיונים.; הם זוכרים את מזבחות לילינו,; שעלו באש הניגונים.; שירו לי, כי טוב לי, טוב לשמוע; שוב כאז מול סהר זה ותכול.; שירו עד ימוש גם הגלבוע; ויצא עמנו במחול.; כי שרוי, מותר הוא לי הזמר,; כי ציות זרעתי בדמעה.; כלרועים בחג של גז הצמר; לנו התגמול והתרומה.; שוב כאז לבן הולך הסהר; ומושך בקרן היובל.; שוב כאז הלב פותח שער,; ונדמה לעד לא ינעל.; איך היום קסומים ולא מיין; שבנו הנה במשעול הלז; לחדש לכתנו אל העין,; לפעם שירינו מיני אז.; שירו לי, כי טוב לי, טוב לשמוע...; 